- Այո, մեկ ամսից քիչ ավելի է՝ ես Անգլիայում եմ։ Եւ այդ փաստը մամուլում տպագրված տեղեկատվության միակ ճշմարիտ մասն է։ Մնացածն ապատեղեկատվություն եւ հերյուրանք է։ Ես Հայաստանի քաղաքացի եմ, իմ ունեցվածքն ու բիզնեսը Հայաստանում են, եւ դրանք վաճառելու ո՛չ մտադրություն եւ ո՛չ որեւէ պատճառ ես չունեմ։ Իսկ Անգլիայում եմ գտնվում անձնական որոշ խնդիրների պատճառով։ Ինձ հետ էր նաեւ ընտանիքս, որն արդեն վերադարձել է Երեւան. առաջիկա մեկ ամսվա ընթացքում կվերադառնամ նաեւ ես։ Ես ԱԺ քարտուղարությանը տեղեկանք եմ ներկայացրել իմ ժամանակավոր բացակայության մասին ու հենց վերադարձա, անմիջապես ներկայանալու եմ աշխատանքի։ Ի դեպ, բոլոր նման հերյուրանքներ տարածողներին նաեւ տեղեկացնեմ, որ ես հաջորդ խորհրդարանական ընտրություններում եւս առաջադրելու եմ իմ թեկնածությունը։